
AT Y DARLLENWYR. 





Anwyl Gydwladwyr, 

Erfyniaf hynawsedd yr urddasolion | 
craff us, î beidio defnyddio fflangell erwinaf V 
beirniadaeth aty Galarnadau canlynol, 0? 
herwydd nad wyf ond ieuanc o ran oed, ac 
îeuanc ìawn fel prydydd. 


Yn AWDWR. 


p 


PRYDDEBT, &c. 
Ar Farwolaeth 


Mis MARGARET JONHS* 


Ar frodir wech Llifon yr huan dywynai, 

Uwch Trisant llewyrchai heb gwmwl na llen; 
Ac ar y Periglordy y gorwych belydrai, 

A'i wyneb porphoraidd addurnodd ei nen. 


Cynyrchion Alban Elfed lanwai'r ydlenydd, 
A ffrwythau toreithiog i'w lloni o hyd :— 

Gwrdd lysiau gwyrdd leîsion addumnant y dolydd, 
Y rhai a siriolir gan afon y Rhyd. 


Y Coedydd ceuadfrig mewn lliwdeg ddilladau, 
Ymdrwsient yn harddwych drwy'r goedwig deg 
werdd; 
Yn ddiau beirdd anian pereiddlawn eu hodlau, 
Ar dirfion heirdd gangau yr unent eu cerdd. 


Mor hyfryd i'm golwg pob gwelltyn yn wyrddlas, 
Yr irwydd a'r aeron a harddent yr ardd, 

Y llwyni persawrus a noddir yn addas, 
A'r blodion amryliw ;—eu trefniant mor hardd. 





* Miss M. Jones ydoedd ferch i'r diweddar 
Barch. H. W. Jones o Dreiorwerth, a chwaer i'r 
Parchedig H. W. Jones, Periglor Llantrisant, Men. 
Bu farw Hydref 2ìl, 1842, yn 62 oed. 

Trwy'r heirddion rodfâau o gylch y Periglordy, 
Tramwyai y bonedd a'u llygaid yn llon; ì 

Gwâr adar goreudeg wnai'u llonì o'r deildy, , ì 
Ond bychan feddylient da'i drostynt fath dôn. â 


Tra iesin Lantrisant! mangre elusenau ! 
Mor iawnwych yr unwyd dy feíni ynnghyd ; 
O'r braidd gallaf gredu y dichon gofidiau, 
Anturio yn agos i drigfan mor glyd. 


Och! Och! siomedigaeth, y nwyfre a dduodd, 
Miloedd o gymylau ordôent y nen; 

A siriol bleserau o'r golwg wnaent gilìo, 
Ah! wele Lantrisant yn awr dan ddu len. 


Goleudeg lywiawdwyr unent î alaru, 
Eu drych yn iselaidd a gwelw eu gwawr; 
'YYmddifaid sy'n bruddaidd drwy “Fona Fam Gymru,” 
O herwydd eì symud gan alaeth yn awr. 


Beth barodd fath alar? nid oedd a ynganaì, 
Dim ond wylofain a glywid yn awr; 

Ond, Och! ryw adsain o'r creig a'm hatebai, 
Un ?styriai'n dosturiol a dorwyd i lawr. 


Wrth i mi ymwrando ?roedd gwaedd yr amddifaid, 
A. chwyn y tylodion am rwygo fy mron; 

Yn fynych gofynent, a dofnddwys ochenaid, 
Pa bryd y canfyddwn ei hail yn ngwlad Fôn ? 


Mewn congl o'r neilldu Monwysion mynwesawl, 
Sy'n gwelwi mewn galar, gan sefyll yn syn; 

Yn gynil o'i enau dai geiriau cwynfanawl, 
Minau a'u hysgrifais, a'u cynwys oedd hyn:— 





“Ah! b'radwys wên Brydain, aì hyn fu dy dynged ? 
Ow! edwi llysieuyn beraroglai dy fïo; 

Diwreiddio cedrwydden fu'n addien fwyn nodded, 

Dwyn mamaeth dy weinion—Och! drymed y tro. 

«Mae hiraeth o'i herwydd yn ngwaelod fy nghalon, 
Ochenaid ddyrwyga fy mynwes sy' brudd ; 

Y ddwyfron sy” ddifrif o'i rhoì mhlith marwolion, 
Alaethus wyf weithion ei bod o dan gudd. 


«“ Anwylion hen Walia benthyciwch i'm ddoniau, 
Er dangos ei nhodwedd yn berffaith i'r byd ; 
Fêl byddo i'n cenedl yn enghraifft trwy'r oesau, 

I noddi rhinweddau a'u dylyn o hyd. 


«Cryf addysg crefyddol a gafodd o'i mhebyd, 
Yn burchweg hyn barchai hyd ddiwedd ei hoes; 

Yn gu byth gobeithiai yn Nghrist ei hanwylyd, 
Cyfrifai yn fawr-fraìint gael codi y groes. 


“€ Mân orddoeth mewn urddas, hoff eurdda hyff- 
orddiant, 
Yn gufad a gafodd yn neddfau y Nef; 
Gwedyn y rhai'n gadwodd yn bwyllog heb balliant, 
A rhodiai'n oreudeg yn ol ei air ef. 


“Un isel hynawsaidd, gain addfwyn gyneddfau, 
O ddygiad bon^ddigaidd oedd hon yn ei rhawd ; 
Gain fanon, gan fonedd parch gafodd yn ddiau, 
A gwir law agored cyfranai i'r tlawd. 


«Ei helusencarwch oedd iddi yn goron, 
Milmyrdd gwerthfawrocach na choronau'r byd ; 

'Tosturì o'i mynwes a darddai fel ffynon i 
Ddihysbydd, a'i dyfroedd a ffrydient o hyd. 


« Ei dwylaw ddiferent o wlithoedd elusen, 
Fel afon fe lifodd ìi fwthyn y tlawd, 

'Trwy bob bin ymwelai a'r truan mewn angen, 
Er dwyn iddo beunydd ymgeledd a ffawd- 


“Dilladai y llwydion, diwallai'r angenus, 
Gorenwog arweinìai y crwydriad ìi dŷ; 

Gwnai gynal y gweiniaid mewn cyflwr adfydus, 
Y rhai a gyflwynai i ofal Duw fry. 





«* Ei harian roi'n hyrwydd at gynnal ysgolion, 
I addysgu plantos tylodion yn rhad; 

Ac hefyd bu'n hael er anfon Cenhadon, 

A thrysor y Nefoedd i lanw pob gwlad , 


«Er eì harddwch e'i hurddas yn ngwlad ei chyn- 
dadau, F 
Ow! syrthiodd i'r beddrod a gwywodd ei gwawr; 
Ni safodd yn wyneb rhuthrwyntoedd yr angau; 
Y gweiniaid gan gwyno sy'n wylo yn awr.” 


Ar hyn clywaf yr henwr ai briod oedranus, 
Yn ochain yn drist am roddi yn y bedd, 
Un lonai wael unig, mewn byd anghysurus, 
A'i rhoddion gorhyddestl, heb wg yn ei gwedd. 


Y weddw fethiantus yn ei chell sy'n galaru, 

Gan drydar “Ow fy mhlant pa fodd y cawn fyw? 
Pan gollais eich tad, gwnai hon cin cyfnerthu, 

Ond och!! rhaid im” bellach ddywedyd,—* Nid yw?” 


Y dwylaw diwaelaidd wnai'n rhwyddaidd a rhoddion 
Drueiniaid orwenu er gwaeled eu gwedd ; 

A*r galon orgulwys o gariad i'r gwirion, 
Fu'n fflamio—sy'n awr yn oer babell y bedd. 


Adgofion o hyny bâr afonydd o ddagrau 
I dreiglo fel perlau—ing wywa fy ngwedd; 
Ei haeledd gorhylon wresogai fynwesau 
Wrth ei choffa—gwaeni ei bod yn y bedd, 


Er hyny ei henw ennyn awenyddau; 
I gofìo eì gwiwfoes—Och! angau pa ham 

Y mudaist o'n talaith un llawn rhagoriaethau, 
Rhyw lais am hatebai, ““ fïordd Duw nid yw gam.” 


Cyfoder cof-adail yn dyst o'i gweithredoedd, 

A cherfier ei hardeb er côf o'i mwyn wedd; 
Ys amser â'i treulia yn llwyr yn mhen oesoedd, 
Pryd hyny ei rhinwedd ni sawdd i'r dwfn fedd. 

CYWYDD, 


| Ar Farwolaeth . 
LrEUT. WILLIAM WYNNE JONES.* 
gw 





MAE'R hyglod a'r mir Raglaw ? 
Yr awrhon mae'm bron mewn braw ; 
Am WILLIAM y mae alaeth, 

O'i roi'n y gwys oer yu gaeth; 
Ymroi yn awr mewn mawr nych, 
Mae rieni mireinwych, 

Dyma ergyd a mawrgur, 

E garai pawb y gwr pur; 
Gloewdeg wron gwladgarwch, 
Yn ei fron wnai fflamio'n fflwch ; 
Môr o gariad i'w wlad lwys 

A^ buredig baradwys, 

A'i gyrai o'i deg oror 

Dros ìidiawg wynferwawg fôr, 

I fro India fireindeg, 

Fel na chai 'n hen Frydain frêg. 
E garai llu y gwr llon 

A'i ddenawl ymddyddanion, 

































* Mr. Wynne Jones ydoedd fab i'r Parch. H. W. 
Jones, Periglor, Llantrisaint, Mon. Anrhegodd ei 
gyd-swyddogion ei goffawdwriaeth ef â Thablet 
hardd, ac yn ysgrifenedig arni y geiriau canlynawl: 

'This Tablet 
is dedicated to the Memory of 
Lieutenaut WILLIAM WYNNE JONES, 
by his brother Officers, 
of the 3rd Regiment Bengal Native Imfantry; who 
died, much and sincerely regreîted, at Nuseerabad, 
in Rajpootanah, on the llth of September, 1890,. 
Aged 29 years, 












































Drwy barch, e wnai am dro byr, 
Ofalu am wân fìlwyr, 

Clywai ef eu llef o'r llaid, 

E dirionai drueiniaid; 
Deuai'r hynod wr heinif 
Drwy helyntion bron heb rif, 
Ac anferth ordrafferthion, 
Barai friw yn ei bur fron; 

O'i roi lawr o dan oer len, 
Difywyd yw fy awen; 

Er mawredd, i'r bedd oer bant 
Yr â milwyr ou moliant; 

Er hyny bob ryw enyd 
Gwaith Ion sy gyfion i gyd; 
Duw biau edau bywyd, 

Duw Ior—hwn a dyr ei hyd. 
Angau a'i saeth ing yw sôn, 
Roi WILLIAM at farwolion, 
Y doniawg wr o dan gaerydd, 
Hyd y farn yn India fydd; 
Diail a fo adail fedd 

'Y gwr enwog cirianwedd, 

O ran addien rinweddau, 

Bri hwn wna yn Môn barhau, 
Dra heli dwfr—tra haul dydd, 
Yn ymweled â'n moelydd, 


Yn y diwrnod y daw'r mawredd, 
I alw eiblant o bant y bedd, 
Yn dirion yr hyderaf 
Y caiff yn ferth drwy nerth Naf, 
A gwên gu fyn'd i gain gôl 
Y da Iesu dewisol, 
1 foli'n ber â'i der dant, 
Gwiw gynnor y gogoniant! 


Argraffwyd gan H. Humphreys, Caernarfon 








